Il-Kunsill adotta konklużjonijiet dwar l-edukazzjoni f'emerġenzi u kriżijiet fit-tul. Il-Kunsill esprima t-tħassib serju tiegħu li aktar minn 75 miljun tifel u tifla li huma affettwati minn emerġenzi u kriżijiet fit-tul ma għandhom l-ebda aċċess għal edukazzjoni ta' kwalità . Il-Kunsill jinsab ugwalment imħasseb li l-vjolenza qed tiżdied fl-ambjent edukattiv u madwaru. L-edukazzjoni hija dritt tal-bniedem li jrid jiġi rispettat fil-kuntesti kollha bħala mezz essenzjali biex it-tfal u ż-żgħażagħ jiġu megħjuna jilħqu l-potenzjal sħiħ tagħhom, biex isaħħu r-reżiljenza individwali, tal-komunità u tal-pajjiż, biex jinkiseb żvilupp sostenibbli u biex jiġu żgurati soċjetajiet paċifiċi, inklużivi u prosperi. Il-Kunsill tenna l-impenn tiegħu li jiżgura aċċess għal tagħlim tul il-ħajja inklużiv u edukazzjoni u taħriġ siguri, ekwi u ta' kwalità fil-livelli kollha tas-sitwazzjonijiet ta' emerġenza u kriżi. Il-Kunsill jilqa' wkoll l- approċċ komprensiv għall-edukazzjoni f'emerġenzi u kriżijiet fit-tul , li jinkludi l-istat tat-tħejjija, it-tnaqqis tar-riskju ta' diżastri, il-prevenzjoni, il-mitigazzjoni, ir-rispons rapidu, u impenn għal bini ta' sistemi tal-edukazzjoni reżiljenti. Aqra t-test sħiħ tal-konklużjonijiet L-UE ser iżżid in-nefqa u ttejjeb it-twassil tal-edukazzjoni f'emerġenzi u kriżijiet fit-tul (stqarrija għall-istampa tal-Kummissjoni Ewropea, 18/05/2018) Ara l-paġna tal-laqgħa